Revenirea Regeleui Charles la îndatoririle regale publice au dat multora speranțe cu privire la întoarcerea Prințesei de Wales. Un mesaj îngrijorător a stârnit însă numeroase îngrijorări: Kate Middleton ar putea lipsi din văzul lumii ani de zile.
La scurt timp după anunțul făcut de reprezentanții Palatului Buckingham cu privire la întoarcerea Regelui Charles la evenimentele publice, oamenii se așteptau să nu mai dureze prea mult până când un comunicat asemănător va fi transmis și despre Prințesa de Wales.
După ce a suferit o intervenție chirurgicală la începutul acestui an, Kate Middleton a ales să se retragă din lumina reflectoarelor, concentrându-se pe recuperarea sa.
După săptămâni de speculații, a rupt tăcerea, publicând în mediul online o înregistrare video în care dezvăluia că fusese diagnosticată cu o formă de cancer și că urmează un tratament recomandat de medicii săi.
„Sunt bine şi devin mai puternică în fiecare zi, concentrându-mă asupra lucrurilor care mă vor ajuta să mă vindec, în mintea, corpul şi spiritul meu”, spunea Kate Middleton.
Cu toate că, în anunțul său, Prințesa de Wales spunea că este din ce în ce mai bine, un mesaj recent a stârnit un val de îngrijorare la adresa acesteia.
La începutul lunii mai, pe platforma X, un internaut a spus că există informații obținute de la persoane din apropierea viitoare reginei potrivit cărora Kate Middleton ar putea lipsi din văzul lumii ani de zile.
„În ciuda numeroaselor știri despre Kate care ar reveni la îndatoririle regale în următoarele câteva luni, surse apropiate ei spun că revenirea ei ar putea dura mulți ani. Prietenii apropiați ai lui Kate recunosc că au pierdut contactul cu ea”, se scrie în mesajul tulburător.
În lipsa unor alte informații pe această temă, mesajul rămâne la nivel de speculație.
Prezent recent la un evenimen public, Prințul William a fost evaziv în momentul în care a fost întrebat despre starea de sănătate a soției sale.
„Vă supăraţi dacă vă întreb cum se simt soţia şi copiii dumneavoastră?” a fost întrebat prinţul de Wales de o femeie. El a răspuns: „Toţi sunt bine, mulţumesc. Da, suntem bine”, a întărit el.